- Hindi News
- National
- अपना आचरण सुधार दूसरों को प्रेरित करें पूरा समाज सुधर जाएगा : स्वस्तिक कुमार
अपना आचरण सुधार दूसरों को प्रेरित करें पूरा समाज सुधर जाएगा : स्वस्तिक कुमार
सेवाकेन्द्र व्यवस्थापक तेरापंथ जैन मुनिश्री स्वस्तिक कुमार ने कहा है कि व्यक्ति जागरूक रहे तो समस्त समस्याओं का हल हो सकता है। इसके लिये सबसे पहले व्यक्ति को अपने आप में बदलाव लाना होगा।
वह यहां भिक्षु विहार में आयोजित अणुव्रत संगोष्ठी में स्थानीय अणुव्रत समिति के सदस्यों को संबोधित कर रहे थे। उन्होंने कहा कि व्यक्ति अपने आप में भीतर से बदलाव लाएगा और अपने आचरण स्वभाव को सुधारेगा तो वह दूसरों में भी सुधार लाने का हक रख सकता है।
उन्होंने अणुव्रत समिति द्वारा नशामुक्ति के लिये चलाए जा रहे अभियान का समर्थन करते हुए कहा कि विद्यालयों में बच्चों की आदतों में बदलाव लाया जायेगा तो आने वाली पीढ़ी में सुधार अवश्य आयेगा।
उन्होंने नशा और गुस्सा दोनों को बड़ी बीमारी बताते हुए कहा कि जो अणुव्रत के नियमों को ग्रहण करता है, वह कभी गुस्सा नहीं करता। उन्होंने अणुव्रती का कार्य लोगों को अच्छाई की प्रेरणा देना बताया तथा कहा कि अणुव्रतों के छोटे-छोटे नियमों से समाज में परिवर्तन लाया जा सकता है।
लाडनूं. अणुव्रत संगोष्ठी में विचार रखते हुए अध्यक्ष प्रो. आनंद प्रकाश त्रिपाठी।
संगोष्ठी में अणुव्रत के 11 नियमों की दी जानकारी
उन्होंनेअणुव्रत के सर्वमान्य 11 नियमों पर प्रकाश डाला तथा कहा कि इनसे रोजमर्रा की स्थानीय एवं राष्ट्रीय स्तर की समस्त समस्याओं को हल किया जा सकता है। संगोष्ठी में प्रो. बीएल जैन, डा. बी. प्रधान, राजश्री भूतोडिय़ा, राजूराम पारीक ने अपने विचार व्यक्त करते हुए अणुव्रत आंदोलन के विस्तार की आवश्यकता बताई। अंत में समिति के सहमंत्री डा. जुगल किशोर दाधीच ने आभार ज्ञापित किया। संगोष्ठी का संचालन मंत्री डा. वीरेंद्र भाटी मंगल ने किया। संगोष्ठी में डा. जेपी सिंह, रामसिंह रैगर, नंदलाल वर्मा, राजेश खटेड़, राजेश कुमार नाहटा, भाणुखां टाक, अब्दुल हमीद मोयल, राधेश्याम शर्मा आदि उपस्थित थे।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva